Μέσα στις επόμενες ώρες αναμένεται να αποσταλεί από την ΠΑΕ Άρης προς την ΚΕΔ η επιστολή με το αίτημα εξαίρεσης του διαιτητή Σιδηρόπουλου από τις αναμετρήσεις των «κιτρινόμαυρων».

Η διαιτησία και οι αποφάσεις του Τάσου Σιδηρόπουλου στο «Γ. Καραϊσκάκης», στην αναμέτρηση του Άρη κόντρα στον Ολυμπιακό, προκάλεσε την έντονη οργή της «κιτρινόμαυρης» ΠΑΕ, η οποία αποφάσισε αμέσως μετά το τέλος του αγώνα να πάρει δραστικά μέτρα.

Σήμερα, λοιπόν, αναμένεται να αποσταλεί στην Κεντρική Επιτροπή Διαιτησίας σχετική επιστολή, για την οποία το SDNA σας είχε ενημερώσει, όπου οι άνθρωποι του Άρη θα περιγράφουν τα παράπονα τους στο πρόσωπο του Σιδηρόπουλου και θα ζητούν την εξαίρεση του τελευταίου από τους ορισμούς στα παιχνίδια της ομάδας.